हाल ही में दीपिका ने एक शीतल पेय कंपनी के साथ एक साल के लिए विज्ञापन का करार किया और इसके लिए उन्हें कथित तौर पर छह करोड़ रुपए की भारी भरकम रकम दी गई.(क्या सिर्फ़ पैसों के लिए करते हैं सितारे विज्ञापन)इससे पहले किसी हीरोइन को विज्ञापन के लिए इतनी रकम कभी नहीं दी गई.दीपिका ने ऐसा करके प्रियंका चोपड़ा, कटरीना कैफ़ और ऐश्वर्या राय बच्चन तक को पीछे छोड़ दिया जो एक विज्ञापन के लिए पांच से साढ़े पांच करोड़ रुपए तक लेती हैं.शाहरुख़ ख़ान के हिस्से में 'दिलवाले दुल्हनिया ले जाएंगे', 'बाज़ीगर', 'डर', 'चक दे इंडिया', 'कुछ-कुछ होता है' और 'चेन्नई एक्सप्रेस' जैसी बेहद हिट और यादगार फ़िल्में दर्ज हैं. लेकिन जब उनसे उनकी पसंदीदा फ़िल्में पूछी गईं तो उन्होंने इनमें से एक का भी नाम नहीं लिया.(सेट की तस्वीरें लीक होने से नाराज़ फ़राह)मुंबई में एक उत्पाद के प्रमोशनल इवेंट में पहुंचे शाहरुख़ ने पसंदीदा फ़िल्मों के नाम पर अपनी फ़्लॉप फ़िल्में गिनाईं.उन्होंने कहा, "मुझे रा.वन, पहेली और फिर भी दिल है हिंदुस्तानी सबसे ज़्यादा पसंद हैं क्योंकि मां-बाप को अपना कमज़ोर बच्चा सबसे ज़्यादा लाडला होता है."इस साल शाहरुख़ ख़ान फ़राह ख़ान निर्देशित 'हैप्पी न्यू ईयर' में नज़र आएँगे.सुभाष घई की 1983 की सुपरहिट फ़िल्म 'हीरो' के रीमेक में तिग्मांशु धूलिया वो रोल करेंगे जो मूल फ़िल्म में शम्मी कपूर ने निभाया था. शम्मी ने फ़िल्म में हीरोइन मीनाक्षी शेषाद्रि के पिता को रोल निभाया था.रीमेक में हीरोइन अथैया शेट्टी के पिता बनेंगे. अथैया, अभिनेता सुनील शेट्टी की बेटी हैं. फ़िल्म के हीरो हैं सूरज पंचोली, जो आदित्य पंचोली के बेटे हैं.इसका निर्देशन कर रहे हैं निखिल आडवाणी.(बीबीसी हिंदी के 



एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)